Yasin, ḥuzent mliḥ imeslayen n Lidya, yefhem belli tayri n lebda ur tettmettat ara, d imeslayen id-yesseḥyan deg-s asirem akken ad yidir yid-s, di sin admmaggren ussan yelhan ma yella ur d-yekcim ara wis tlata gar-asen, dɣa imiren yeffra-tt d ṛṛay-is akken ad as-yarru ula d netta imiren kan yerra-as: « Limmer ad tezreḑ acḥal yesteḥla wul-iw mi zriɣ tabrat-nni, teḑṛa yid-i am uderɣel yettnadin tafat, ur teffreɣ ara fell-am nekk tazwara ɣileɣ yekfa imeṛṛa wayen yellan gar-aneɣ ass-nni i deg tettwaxeḑbeḑ, meԑna kemm tbeyneḑ-iyi-d d akken ɣelṭeɣ, lԑahd nemyefk gar-nneɣ yekked nnig leԑwayed n tmetti taqbaylit la lxeṭba n ccix n lĝameԑ wala lkaɣeḑ yestenya lmir, ur zmiren ad șefḑen tayri-nneɣ; daya i kem-yeĝĝan tennarneḑ ger wallen-iw si tama-w ḑamnneɣ-kem tameɣra-inem ad ḥeḑreɣ xas akken d lmus ad ikecmen deg ul-iw lameԑna awid kan ad kem waliɣ ».